钦定古今图书集成/方舆汇编/职方典/第1539卷 > 都匀府山川考 通志
## 钦定古今图书集成/方舆汇编/职方典/第1539卷 > 都匀府山川考 通志

本府。〈都匀县附郭。〉

东山　在府城内。建鼓楼于上，四望极远。龙山　在府城西。逶迤若龙，有圃可畦，有泉可汲，俯临剑河。天将雨，则云生一缕，渐绕峰峦，郡人以此卜阴晴。初名蟒，明张鹤楼先生易以今名。于断岸处建小桥，名曰“谪仙。”

小孤山　在府城西

梦遇山　在府城北。面临剑河，众水汇流，波光浩淼。有碑识曰“仙人张三丰观澜处。”

七星山　，在府城北七里。拱列如七星。内有洞，颇清迥。梯石而下，如闻风雨声，初甚纡暗，行数武便得。平地极宽，中有潭，风急涛骇，寒气逼人。隐有一船随波往来，人不能近。

凯阳山　在府城西平浪司境。

观音坐山　：在府西，与龙山洞门相望，号“鸳鸯洞。”

笄山　：在观音坐山西里许，即龙山麓也。盘曲。

崎岖三四里而及山巅，群山环列，不啻儿孙。郡城楼堞，市衢井舍，皆历历在目。

笔架山　在府西北一里。三峰高耸，以形似名。养牛山　，在府西北十里，其上有寨。

二龙戏珠山　在府西北五十里。二山环绕，中有圆山，状若珠。

凤凰山　在都匀司南

箐口山　在邦水司西南二十五里，高险多箐。鸡冠山　在邦水司东，以形似名。

六洞山　在平州司西南七十里。山险峻，上有大六洞寨。

雨花岩　在府城内，白衣庵道人邵铉中手辟，结庵其上。巉岩曲磴，万木丛阴。春时桃李盛开，落英缤纷，宛若雨花，故名。

鱼王石　在府城北水中。每春夏水涨，鱼皆溯流朝之，逐亦不去。

观音洞　，在府城西。悬崖峭壁，下临深潭，上建飞阁。

九龙洞　，在府城西九十里，地名“凯口洞。” 有石龙，鳞鬣宛然，或悬或伏，若游若飞，变态多端，盖不止九。

雄黄洞　在平浪司西北二十里。

凯口囤　，在凯阳山上。围十馀里，高四十丈，四壁陡绝，独一径仅尺许，盘旋而登，上有天池，虽旱不竭。明时部苗阿向、阿四皆据此为乱。后讨平之，改为“灭苗镇” ，更添兵守御。

黄土坡　在都匀司境，苗塞也。

都匀洞　，在都匀长官司东十里。前门北向，高广俱一丈五尺；后门南向，高广四五尺。洞中乱石，状如象鼻，杂草丛生。

都匀河　在府城外。一曰“剑河” ，从西北流，东南出湖广之黔阳。

便河　即府城壕。明正德间，副使李麟因苗警，自北门历西南一带，环濬为河，引水绕城下，守者赖之。万历间，副使袁应文重濬，今堙塞。麦冲河　在府城西南，内有巨鱼二，不轻出，出则群鱼随之。其年必有兵，屡验。后一日暴雷，鱼震死。

邦水河　在府西。一名“剑河。” 自邦水司流入，南流经都匀司，为都匀河。又东南经独山州，为独山江。入广西天河县境。

长河　在府城北，有二源，俱出涧中，至城东北三里合流为一。其下流达湖广黔阳县，可通舟楫。

三道河　在府城东二里。下流合邦水河。平州河　在平州司南。水中有沙洲，土人开肆贸易其上。

胡公堰　在府城北。指挥胡纲筑，引水灌城西诸田。

龙潭　：在府城南一里。渊汇不测，岁旱祷雨有应。

麻哈州

铜鼓山　在州西。山麓有水，每日凡三溢。波陇山　在州东十里。

三台山　在波陇山东

贵人山　在州南。高耸独立。

天马山　：在贵人山南。

凤凰山　在州北，形如凤。先时城在此。

龙头山　，与杨老相望。自下而上，约五里。山有古寺清泉，颇堪眺望。

玉屏山　在州西。端方竦立如屏。

百里山　在州西

马场山　在乐平司东北五十六里，与牧马场相接。

杨古山　在平定司北二十里。

平孔山　在平定司南二十里。

马蹄洞　在州东二十里，又名天焦洞。悍苗恒恃为窟穴。

龙洞　在州东之漫坡，有内外二洞，中界碧潭，有碁局石床之形。游者若过碧潭以探内洞，则阴气突起，火炬皆减，无能进者。世传有龙蛰干内。

麻哈江　在州南五里。其上源为两岔江，为算水，下流即邦水河。

舟溪江　在平定司东八十里。

摆递河　在州南

山江河　在平定司东北五十里。

平定溪　在平定司东流入山江河。

乐平溪　在乐平司南。下流合于麻哈江。有紫姜苗夹溪而居。

独山州

独山　在州南。群山相连，一峰独峙，州以此名焉。

行郎山　在州城西。山峻路险，土人用梯以登。上有蛮居，山半有泉。

镇彝山　在州治南。山高顶平，土人结寨其上，以镇苗蛮。

丙王山　：在烂土司东。高数百丈。

梅花洞　在州城南。岩水喷泻白石，齿齿作梅花状。按《明一统志》：“在陈蒙烂土长官司东南三十里。明宣德九年，都指挥顾勇等尝攻破此洞。” 深河　在州城北方。

母鱼河　在州南二十里。流入独山江。

独山江　在州南。即都匀河之下流也。

清平县

碁盘山　在县东，一名“东山。” 三峰高锐，顶有平石，可坐数十人。

香炉山　在县东南四十里。形如博山，四面陡绝，三叠而上，有田有井、有潭，足容万人。明时苗据为乱，正统间，总督王骥剿之不能尽。天顺间复叛，巡抚邹文盛、参议蔡潮等平之。置防兵，建仓贮粮于上。今废。

侍讲山　在县北二里

石仙山　在县城北。上有三石屹立，如人对语，故名。

瓮坝山　在县东北。山径险巇，竹木丛密。明时苗贼依之，遗有营垒。

马鞍山　在县东五里

笔架山　在县二十五里。

“小华山　” ：与《笔架山》相近。

望城山　，在县东北二十五里。

天榜山　，在县东北二十五里。

双乳山　在县北六里

罗仲山　，在县北二十里。

盔山　在县西三里。形如覆釜，一名“锅底山。” 葛贡山　，在县西五里。

万朝山　在县南四里

木案山　按《明一统志》：在凯里司东二里，山有茂林秀竹横亘，青翠如列屏嶂。

天然洞　，在县城北，一名“小空洞。” 弘敞幽深，石乳倒垂，如莲花万朵。明嘉靖间，总兵石邦宪开其左，为太极洞。

云溪洞　在县北，一名大空洞。高可十丈，坐可千人，行数十步，岩径险仄，有洞曰中洞，微暗，循崖以登。又一洞曰上洞，僧人构木果亭于其间，题曰“峙苍洞天。”

木级坡　在县南五里。两木交生如阶级，苗蛮恒出没于此，为戍守要地。

龙王坡　在县南四里。上有龙王庙，祷雨辄应。王家坡　，在县东一里。

观音坡　在县北二十里。

城河　在县城内。明指挥司勋引溪水入城中，以备不虞。

山江河　在县东五十里，源出香炉山。

勇胜溪　在县南九里。下流合于山江河。凯还溪　在县北五里。下流合于山江河。东门溪　在县城东。

西门溪　在县城西

皮井　在县城内，泉清味甘。

济生池　在县治西北。今县治即清平卫城也。明正统间，苗贼围城，凡十四日，军民赖此以济。葛贡连塘　在县西北五里，有灌溉之利。龙泉涧　按《明一统志》在凯里司东南，源出东南山谷，流至城南，潜入洞中，透合落窝溪。遇旱取水，祷雨有验。